CELEX: 62015CN0660
Language: lv
Date: 2015-12-08 00:00:00
Title: Lieta C-660/15 P: Apelācijas sūdzība, ko par Vispārējās tiesas (astotā palāta) 2015. gada 24. septembra spriedumu lietā T-125/12 Viasat Broadcasting UK Ltd/Eiropas Komisija 2015. gada 8. decembrī iesniedza Viasat Broadcasting UK Ltd

15.2.2016   
            
            
               LV
            
            
               Eiropas Savienības Oficiālais Vēstnesis
            
            
               C 59/9
            
         Apelācijas sūdzība, ko par Vispārējās tiesas (astotā palāta) 2015. gada 24. septembra spriedumu lietā T-125/12 Viasat Broadcasting UK Ltd/Eiropas Komisija 2015. gada 8. decembrī iesniedza Viasat Broadcasting UK Ltd
   
   (Lieta C-660/15 P)
   (2016/C 059/09)
   Tiesvedības valoda – angļu
   
      Lietas dalībnieki
   
   
      Apelācijas sūdzības iesniedzēja: Viasat Broadcasting UK Ltd (pārstāvji – M. Honoré un S. Kalsmose-Hjelmborg, advokater)
   
      Pārējās lietas dalībnieces: Eiropas Komisija, Dānijas Karaliste un TV2/Danmark A/S
   
   
      Apelācijas sūdzības iesniedzējas prasījumi:
   
   
               —
            
            
               atcelt spriedumu lietā T-125/12 Viasat Broadcasting UK Ltd/Komisija un
            
         
               —
            
            
               atcelt Komisijas 2011. gada 20. aprīļa Lēmumu 2011/839/ES (1) par Dānijas īstenotajiem pasākumiem attiecībā uz TV2/Danmark (OV L 340, 1. lpp.), un
            
         
               —
            
            
               piespriest atbildētājai pirmajā instancē atlīdzināt Viasat tiesāšanās izdevumus gan tiesvedībā pirmajā instancē, gan tiesvedībā Tiesā,
               pakārtoti,
            
         
               —
            
            
               atcelt pārsūdzēto spriedumu un
            
         
               —
            
            
               nodot lietu atpakaļ Vispārējai tiesai, un
            
         
               —
            
            
               lēmuma par tiesāšanās izdevumiem tiesvedībā pirmajā un vēlākajās instancēs pieņemšanu atlikt.
            
         
      Pamati un galvenie argumenti
   
   Savas prasības pamatojumam Viasat apgalvo, ka Vispārējā tiesa ir pieļāvusi kļūdu tiesību piemērošanā, norādot, ka savā vērtējumā saskaņā ar LESD 106. panta 2. punktu Komisijai nebija jāņem vērā tas, ka atbalsts TV2 tika piešķirts, neievērojot pārskatāmības un izmaksu efektivitātes pamatprincipus.
   Konkrētāk Viasat apgalvo, ka Vispārējā tiesa ir pieļāvusi kļūdu tiesību piemērošanā, jo, 1) lai noraidītu Viasat prasījumus, ir pamatojusies uz spriedumu M6 un ar to saistīto judikatūru, 2) ir atzinusi, ka Viasat argumenti noved pie “loģiska iznākuma”, 3) ir noliegusi 2005. un 2011. gada Paziņojumu par vispārējas tautsaimnieciskas nozīmes pakalpojumiem (VTNP) un 2009. gada Apraides paziņojuma nozīmi, 4) ir atzinusi, ka 2001. gada apraides paziņojums neļāva Komisijai piemērot metodoloģiju, kas, kā uzskata Viasat, izriet no LESD 106. panta 2. punkta.
   
      (1)  Komisijas 2011. gada 20. aprīļa lēmums par Dānijas īstenotajiem pasākumiem (C 2/03) attiecībā uz TV2/Danmark (OV L 340, 1. lpp.).